# Kilpailuun osallistuvien henkilötietojen käsittely Laajavuoren Ratsukot ry

**Toimijat**

Laajavuoren Ratsukot ry kuuluu Suomen Ratsastajainliittoon, joka on katto-organisaatio ja lajiliitto Suomessa. Laajavuoren Ratsukot ry järjestää kilpailuja. Kilpailujen järjestämistä sekä tulosten tuottamista ja julkaisua varten Laajavuoren Ratsukot ry kerää henkilötietoja.

Laajavuoren Ratsukot ry henkilötietojen käsittelystä vastaavat jäsensihteeri Tuula Puhakka, laajavuorenratsukot.jasenasiat@gmail.com ja kilpailusihteerit Kaarina Hanhinen ja Laura Simoinen, yhteystiedot tähän.

**Mitä tietoja kerätään ja mitä varten?**

Ratsastuskilpailu on maksullinen palvelu ja osallistuminen muodostaa sopimuksen osallistujan ja Laajavuoren Ratsukot ry välillä. Laajavuoren Ratsukot ry kerää osallistujista henkilötiedot ilmoittautumisen yhteydessä. Laajavuoren Ratsukot ry käsittelee näitä tietoja kilpailutapahtumien pohjalta ja tuottaa näiden perusteella kilpailutulokset. Kilpailutulokset julkaistaan. Kilpailussa menestyneet voivat saada erilaisia ranking- ja valiomerkkipisteitä. Laajavuoren Ratsukot ry toimittaa listan ratsastajista ja heidän saamistaan pisteistä. Nämä tiedot lisätään SRL:n rankingpiste- ja valiomerkkipisterekisteriin.

Näistä rekisteristä lasketaan useita erilaisia tunnuslukuja; rekisteri ja siitä lasketut tunnusluvut julkaistaan useita kertoja vuodessa.

Sekä kilpailutulokset että rankingpiste- ja valiomerkkipisterekisteri ja sen perusteella lasketut tunnusluvut voidaan julkaista missä tahansa mediassa mm. paikallislehdet, valtakunnalliset lehdet, Hippos-lehti, seurojen ja alueiden www-kotisivut ja SRL:n www-kotisivut. Lisäksi kilpailutuloksia voidaan julkaista Laajavuoren ratsukot ry:n sosiaalisessa mediassa (Facebook, Instagram, Youtube).

Kilpailua varten osallistujista kerätään nimi, jäsenseura, jäsennumero ja sosiaaliturvatunnus. Sosiaaliturvatunnus tarvitaan muun muassa palkintojen maksua ja tulorekisteriä varten. Kilpailutuloksia varten osallistujatietoihin voidaan liittää tietoja kilpailutapahtumista kuten kilpailuluokkien tulokset, sijoitus kilpailussa, saavutetut rankingpisteet.

Kilpailutulokset ja ranking- sekä valiomerkkipisterekisteri dokumentoivat SRL:n kilpailuhistoriaa. Tietoja ei koskaan poisteta.

**Henkilön oikeudet**

Henkilöllä on seuraavat oikeudet kilpailuun liittyvien henkilötietojen käsittelyn osalta:

1) Henkilöllä on oikeus pyytää nähtäväkseen itseään koskevat tiedot. Pyyntö on tehtävä kirjallisesti. Nämä on toimitettava 30 päivän sisällä pyynnöstä.

2) Henkilöllä on oikeus pyytää virheellisten tietojen päivittämistä.

3) Henkilöllä on oikeus vaatia tietojensa poistamista, jos henkilö ei ole ilmoittautunut eikä osallistunut kilpailuun.

4) Henkilöllä on oikeus tehdä valitus valvontaviranomaiselle, jos hän kokee, että hänen oikeuksiaan on loukattu.

Tämä on Laajavuoren ratsukot ry:n henkilötietolain (10 ja 24 §) ja EU:n yleisen tietosuoja-asetuksen (GDPR) mukainen rekisteri- ja tietosuojaseloste. Seloste on päivitetty 9.2.2019.